CELEX: 42012Y0908(01)
Language: da
Date: 2012-09-08 00:00:00
Title: Administrativ aftale med Europarådet om tredjemands brug af det europæiske logo

8.9.2012   
            
            
               DA
            
            
               Den Europæiske Unions Tidende
            
            
               C 271/5
            
         Administrativ aftale med Europarådet om tredjemands brug af det europæiske logo
   2012/C 271/04
   1.   Hovedprincip
   
   Enhver fysisk eller juridisk person (»bruger«) har lov til at bruge det europæiske logo eller ethvert af dets elementer, dog på følgende betingelser.
   2.   Betingelser for brug af logoet
   
   Det er tilladt at bruge det europæiske logo og/eller ethvert af dets elementer, uanset om det bruges til et nonprofitformål eller et kommercielt formål, medmindre
   
               a)
            
            
               der ved brugen af logoet skabes det forkerte indtryk eller den fejlagtige antagelse, at der er en forbindelse mellem brugeren og en eller flere af Den Europæiske Unions eller Europarådets institutioner, organer, kontorer eller agenturer
            
         
               b)
            
            
               brugen af logoet giver offentligheden det fejlagtige indtryk, at brugeren modtager støtte fra, sponsoreres af eller er godkendt af nogen af Den Europæiske Unions eller Europarådets institutioner, organer, kontorer eller agenturer
            
         
               c)
            
            
               logoet bruges i forbindelse med mål eller aktiviteter, som er uforenelige med Den Europæiske Unions eller Europarådets mål og principper, eller som på anden vis vil være ulovlige.
            
         3.   Varemærker og spørgsmål i forbindelse hermed
   
   Tilladelsen til at bruge det europæiske logo på de ovennævnte betingelser indebærer ikke en tilladelse til at lade logoet eller en efterligning heraf registrere som et varemærke eller nogen anden intellektuel ejendomsret. Europa-Kommissionen og Europarådet vil fortsat i overensstemmelse med gældende ret føre kontrol med ansøgninger om registrering af det europæiske logo eller dele heraf som (dele af) intellektuelle ejendomsrettigheder.
   4.   Juridisk ansvar
   
   Enhver, der ønsker at bruge det europæiske logo eller dele deraf, gør det på eget ansvar. Brugerne hæfter for ethvert misbrug og enhver skade, brugen af logoet måtte forårsage, efter de love i medlemsstater eller tredjelande, som de er underlagt.
   5.   Retten til at retsforfølge ethvert misbrug
   
   Kommissionen forbeholder sig ret til på eget initiativ eller på Europarådets anmodning at retsforfølge:
   
               —
            
            
               enhver brug af logoet, der ikke stemmer overens med de i denne aftale fastsatte betingelser, eller
            
         
               —
            
            
               enhver brug af logoet, som Kommissionen eller Europarådet betragter som et misbrug ved medlemsstaternes eller ethvert tredjelands domstole.